
[bookmark: _GoBack]Бажы бирлигинин «Дөңгөлөктүү транспорт каражаттарынын коопсуздугу жөнүндө» (ББ ТР 018/2011) техникалык регламентине 
 өзгөртүүлөрдү киргизүү тууралуу

2014-жылдын 29-майындагы Евразия экономикалык бирлиги жөнүндө келишимдин 52-беренесине жана Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламентинин № 1 тиркемесинин 29-пунктуна ылайык Евразия экономикалык комиссиясынын Кеңеши чечти:
1. Бажы бирлигинин Комиссиясынын 2011-жылдын 9-декабрындагы № 877 чечими менен бекитилген Бажы бирлигинин «Дөңгөлөктүү транспорт каражаттарынын коопсуздугу жөнүндө» (ББ ТР 018/2011) техникалык регламентинин 6-пунктуна төмөнкүдөй өзгөртүүлөр киргизилсин:
а) 16-пункттун сегизинчи абзацында:
биринчи сүйлөмдө:
«коопсуздугуна» деген сөз «коопсуздугуна, алардын шайкештигин баалоо тартибине жана шайкештигин ырастаган документтин түрүнө» деген сөздөр менен алмаштырылсын;  
«, ал эми Россия Федерациясында – Россия Федерациясынын Өкмөтүнүн ченемдик укуктук актысы» деген сөздөр менен толукталсын;
экинчи сүйлөм алып салынсын;  
б) техникалык регламенттин № 14 тиркемесинин № 1 тиркемесинин таблицасынын алдындагы акыркы абзац «, айкалыштырылган электр орнотмолорунун ырааттуу же параллелдүү тиби» деген сөздөр менен толукталсын; 
в) техникалык регламенттин № 15 тиркемесинин № 1 тиркемесинин таблицасынын алдындагы акыркы абзац «, айкалыштырылган электр орнотмолорунун ырааттуу же параллелдүү тиби» деген сөздөр менен толукталсын;  
г) техникалык регламенттин № 17 тиркемесинин «Транспорт каражатынын жалпы мүнөздөмөлөрү» таблицасынын экинчи графасындагы «Гибриддик транспорт каражатынын сыпаттамасы» позициясы «, айкалыштырылган электр орнотмолорунун ырааттуу же параллелдүү тиби» деген сөздөр менен толукталсын;  
д) техникалык регламенттин № 18 тиркемесинин «Транспорт каражатынын жалпы мүнөздөмөлөрү (конструкциясына өзгөртүүлөр киргизилгенден кийин)» бөлүмүндө «Алдыңкы/арткы дөңгөлөктөрдүн колеясы, мм» позициясынан кийин төмөнкүдөй мазмундагы позиция менен толукталсын: 

	«
	Гибриддик транспорт каражатынын сыпаттамасы
	тышкы булактан кайра кубаттоо каралган же каралган эмес; каралган иштөө режимдери (санап чыгуу керек): ички күйүүчү кыймылдаткыч гана, электр кыймылдаткычы гана, айкалыштырылган (бул иштөө режиминин кыскача сыпаттамасы), айкалыштырылган электр орнотмолорунун ырааттуу же параллелдүү тиби
	







».



2. Техникалык регламенттин 16-пунктунун сегизинчи абзацында көрсөтүлгөн транспорт каражаттарына карата техникалык регламентте каралган шайкештикти баалоо жөнүндө документтерди тариздөөгө жол берилбейт.
Эгерде алардын мыйзамдарында мындай транспорт каражаттарына карата башкасы белгиленбесе, Евразия экономикалык бирлигинин башка мүчө мамлекеттеринин аймактарында көрсөтүлгөн транспорт каражаттарына ээлик кылууга, пайдаланууга жана/же тескөөгө жол берилбейт.
3. Ушул Чечим расмий жарыяланган датадан тартып 30 календардык күн өткөндөн кийин күчүнө кирет, ал эми 1-пункттун «б» – «д» пунктчалары ушул Чечим расмий жарыяланган датадан тартып 6 ай өткөндөн кийин күчүнө кирет.

